Veiligheidswag tydens transitoroof doodgeskietArgieffoto Lt.kol. Lungelo Dlamini, woordvoerder van die polisie, sê vier gewapende mans het veiligheidswagte van die G4S-veiligheidsmaatskappy by die Diepkloof Black Chain-winkelsentrum voorgekeer. Die veiligheidswagte het pas kontant by ŉ winkel in die sentrum afgehaal. “Die verdagtes het op hulle losgebrand en een van die veiligheidswagte is doodgeskiet.” Dlamini sê nog ŉ veiligheidswag en drie lede van die publiek is ook geskiet en gewond. Hy kon nie besonderhede rakende hulle beserings bekend maak nie. Die verdagtes het in ŉ wit Chevrolet Cruze en silwer Volkswagen Jetta van die toneel gevlug. Dit is nie duidelik hoeveel geld hulle gesteel het nie.